钦定古今图书集成/明伦汇编/氏族典/第459卷 > 《廖用贤尚友录》 > 魏无知
## 钦定古今图书集成/明伦汇编/氏族典/第459卷 > 《廖用贤尚友录》 > 魏无知

按《汉书陈平传》：平亡归汉，因魏无知以见汉王，说拜
都尉，典护军。绛灌谗平盗嫂受诸将金，汉王让无知，
对曰：“今有尾生孝己之行，无益于胜败之数，陛下何
暇用之乎？楚汉相距，臣进奇谋之士，顾其计诚足以
利国家耳，盗嫂受金，何足疑乎？”后封平为户牖侯。平
曰：“非魏无知，臣安得进？”乃复赏魏无知。